CELEX: 32019D2004
Language: sk
Date: 2019-11-28 00:00:00
Title: Vykonávacie Rozhodnutie Komisie (EÚ, Euratom) 2019/2004 z 28. novembra 2019, ktorým sa mení rozhodnutie Komisie 2005/872/ES, Euratom, pokiaľ ide o povolenie pre Českú republiku používať na výpočet základu vlastných zdrojov založených na DPH určité približné odhady v súvislosti s prepravou cestujúcich [oznámené pod číslom C(2019) 8595] (Iba české znenie je autentické)

2.12.2019   
               
               
                  SK
               
               
                  Úradný vestník Európskej únie
               
               
                  L 310/54
               
            
         VYKONÁVACIE ROZHODNUTIE KOMISIE (EÚ, Euratom) 2019/2004
         z 28. novembra 2019,
         ktorým sa mení rozhodnutie Komisie 2005/872/ES, Euratom, pokiaľ ide o povolenie pre Českú republiku používať na výpočet základu vlastných zdrojov založených na DPH určité približné odhady v súvislosti s prepravou cestujúcich
         [oznámené pod číslom C(2019) 8595]
         (Iba české znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na Zmluvu o založení Európskeho spoločenstva pre atómovú energiu,
         so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
         po konzultácii s Poradným výborom pre vlastné zdroje,
         keďže:
         
                     (1)
                  
                  
                     Podľa článku 381 smernice Rady 2006/112/ES (2) môže Česká republika v súlade s podmienkami, ktoré sa v tomto členskom štáte uplatňovali k dátumu jeho pristúpenia, naďalej oslobodzovať od dane medzinárodnú prepravu osôb uvedenú v časti B bode 10 prílohy X k uvedenej smernici, pokiaľ sa rovnaké oslobodenie od dane uplatňuje v jednom z členských štátov, ktoré boli členmi Spoločenstva k 30. aprílu 2004. V súlade s uvedeným článkom je tieto transakcie potrebné zohľadniť pri stanovení základu vlastných zdrojov založených na dani z pridanej hodnoty (DPH).
                  
               
                     (2)
                  
                  
                     V článku 1a rozhodnutia Komisie 2005/872/ES, Euratom (3) sa Českej republike povolilo použitie pevného percentuálneho podielu medzizákladu pre transakcie uvedené v časti B bode 10 prílohy X k smernici 2006/112/ES týkajúce sa prepravy osôb.
                  
               
                     (3)
                  
                  
                     Na základe poslednej inšpekcie vlastného zdroja založeného na DPH sa zistilo, že povolenie používať zjednodušenú metódu výpočtu na výpočet transakcií uvedených v časti B bode 10 prílohy X k smernici 2006/112/ES bolo založené na nesprávnych a neúplných údajoch. Ak by Komisia mala k dispozícii správne a úplné údaje, Českej republike by nebolo udelené povolenie používať približné odhady pre prepravu cestujúcich za roky 2015 až 2020. Článok 1a rozhodnutia 2005/872/ES, Euratom je preto vhodné vypustiť so spätnou účinnosťou.
                  
               
                     (4)
                  
                  
                     Rozhodnutie 2005/872/ES, Euratom by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Článok 1a rozhodnutia 2005/872/ES, Euratom sa vypúšťa.
         
         
            Článok 2
            Toto rozhodnutie je určené Českej republike.
         
         
            Článok 3
            Toto rozhodnutie sa uplatňuje od 26. novembra 2015.
         
         
            V Bruseli 28. novembra 2019
            
               
                  Za Komisiu
               
               Günther OETTINGER
               
                  člen Komisie
               
            
         
         
            (1)  Ú. v. ES L 155, 7.6.1989, s. 9.
         
            (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
         
            (3)  Rozhodnutie Komisie 2005/872/ES, Euratom z 21. novembra 2005 o povolení pre Českú republiku používať na výpočet základu vlastných zdrojov z DPH určité približné odhady (Ú. v. EÚ L 322, 9.12.2005, s. 19).